|  |  |  |
| --- | --- | --- |
| **Názov účtovnej jednotky** (adresa, IČO) | **Slovenská kanoistika, Junácka 6, Bratislava**  **IČO : 50434101** | |
| **Názov vnútropodnikovej smernice** | **Smernica o poskytovaní odmeny a náhrad Kontrolórovi** | |
| **Prílohy** |  | |
| **Číslo smernice** | E2/13.3.2017/verzia 1.0 | |
| **Rozsah platnosti** |  |  |
| **Za správnosť smernice zodpovedá** |  |  |
| **Za dodržiavanie smernice zodpovedá** | Prezident Slovenskej kanoistiky  Predsedovia Sekcii Slovenskej kanoistiky |  |
| **Platnosť smernice pre obdobie** | **13.3.2017** | **Do legislatívnych zmien** |
| **Schválil** | **Konferencia Slovenskej kanoistiky** |  |

Čl. I

Úvodné ustanovenie

1. Táto smernica upravuje v súlade s § 12 ods. 6 a 7 zákona č. 440/2015 Z. z. o športe a o zmene a

doplnení niektorých zákonov spôsob určenia:

1.1. odmeny Kontrolóra Slovenskej kanoistiky (ďalej len „Kontrolór Slovenskej kanoistiky”),

1.2. náhrady za stratu času Kontrolóra Slovenskej kanoistiky,

1.3. náhrady hotových výdavkov účelne a preukázateľne vynaložených v súvislosti s

výkonom funkcie Kontrolóra Slovenskej kanoistiky.

2. Poskytovanie cestovných náhrad Kontrolórovi Slovenskej kanoistiky upravuje osobitný predpis Slovenskej kanoistiky 1).

Čl. II

Činnosť kontrolóra

1. Kontrolór Slovenskej kanoistiky vykonáva najmä, avšak nie len:

1.1. konzultačnú činnosť a poradenskú činnosť pre orgány Slovenskej kanoistiky a orgány riadnych členov Slovenskej kanoistiky,

1.2. priebežný výkon kontrolnej činnosti zameranej najmä na:

1.2.1. hospodárnosť, efektívnosť, účinnosť a účelnosť použitia verejných   
 prostriedkov,

1.2.2. dodržiavanie právnych predpisov,

1.2.3. dodržiavanie predpisov Slovenskej kanoistiky a rozhodnutí Slovenskej kanoistiky a jej orgánov.

1.3. výkon priebežnej kontroly obsahu zápisníc zo zasadnutí Konferencie Slovenskej kanoistiky a ich riadne zverejňovanie,

1.4. upozorňovanie prezidenta Slovenskej kanoistiky ako štatutárneho orgánu Slovenskej kanoistiky na nesúlad povinne zverejňovaných údajov a údajov v zdrojovej evidencii,

1) Smernica Slovenskej kanoistiky o poskytovaní cestovných náhrad

1.5. upozorňovanie prezidenta Slovenskej kanoistiky a Konferencie Slovenskej kanoistiky na zistené nedostatky a

odporúčanie postupu, ktorý je v súlade s právnym poriadkom a smernicami Slovenskej kanoistiky,

1.6. navrhovanie preventívnych a nápravných opatrení pri zistení závažného nedostatku,

1.7. konzultáciu postupu s hlavným kontrolórom športu, pri zistení závažného nedostatku,

1.8. vypracúvanie správy o kontrolnej činnosti Kontrolóra Slovenskej kanoistiky,

1.9. vypracúvanie výročnej správy o činnosti Kontrolóra Slovenskej kanoistiky, ktorú predkladá Konferencii Slovenskej kanoistiky,

1.10. vykonávanie konzultačnej činnosti pre kontrolórov športových organizácií, ktoré sú

riadnymi členmi Slovenskej kanoistiky,

1.11. posudzovanie súladu priebehu zasadnutí, postupov a rozhodnutí orgánov Slovenskej kanoistiky s právnym poriadkom, predpismi a rozhodnutiami Slovenskej kanoistiky, prípadne iných športových organizácií, ktorých je Slovenská kanoistika členom,

1.12. zúčastňovanie sa na zasadnutiach Konferencie Slovenskej kanoistiky a iných kontrolných

orgánov Slovenskej kanoistiky, a ak to považuje za potrebné, aj na zasadnutiach iných orgánov Slovenskej kanoistiky,

1.13. vykonávanie dozoru nad prípravou a riadnym priebehom volieb členov orgánov Slovenskej kanoistiky a zúčastnenie sa na zasadnutí Volebnej komisie Slovenskej kanoistiky vrátane spočítavania hlasov,

1.14. vykonávanie pôsobnosti uvedenej v ods. 1.11. až 1.13. voči riadnym členom Slovenskej kanoistiky z vlastnej iniciatívy; a ak to navrhne Prezídium Slovenskej kanoistiky, je túto pôsobnosť povinný vykonať.

1.15 Kontrolór má neobmedzený prístup k všetkým dokumentom Slovenskej kanoistiky na vyžiadane, bez prieťahov.

Čl. III

Spôsob určenia odmeny kontrolóra

1. Kontrolórovi Slovenskej kanoistiky patrí odmena vo výške, ktorú určuje svojim rozhodnutím Konferencia Slovenskej kanoistiky ako najvyšší orgán Slovenskej kanoistiky s platnosťou do času, kým Konferencia Slovenskej kanoistiky nerozhodne o zrušení alebo zmene rozhodnutia.

2. Odmena Kontrolóra je vyplácaná mesačne v príslušnej časti alebo zlomku odmeny určenej

podľa rozhodnutia Konferencie Slovenskej kanoistiky bezhotovostne na bankový účet kontrolóra nasledovne:

2.1. ak je stanovená na základe zmluvy 2), je vyplatená na základe faktúry vystavenej

Kontrolórom Slovenskej kanoistiky k poslednému dňu kalendárneho mesiaca za príslušný mesiac s lehotou splatnosti faktúry 14 dní.

2.2. ak je stanovená na základe zmluvy 3), je vyplatená v príslušnom výplatnom termíne

Slovenskej kanoistiky po skončení kalendárneho mesiaca.

2) Zmluva uzavretá so Slovenskou kanoistikou ako samostatne zárobkovo činná osoba (§6, ods. 3. ZoŠ). Príjem kontrolóra je príjmom zo samostatnej zárobkovej činnosti podľa § 6 Zákona o dani z príjmov

3) Zmluva o výkone funkcie uzavretej so Slovenskej kanoistiky. Príjem kontrolóra je v tomto prípade príjmom zo závislej činnosti podľa § 5 ods.

1 písm. d) Zákona o dani z príjmov.

2

Čl. IV

Náhrada za stratu času kontrolóra

Náhrada za stratu času je zahrnutá v odmene Kontrolóra Slovenskej kanoistiky; ibaže Konferencia Slovenskej kanoistiky určí svojim rozhodnutím inak.

Čl. V

Náhrada hotových výdavkov

1. Kontrolór Slovenskej kanoistiky postupuje pri vynakladaní hotových výdavkov účelne a hospodárne.

2. Kontrolórovi Slovenskej kanoistiky patrí náhrada hotových výdavkov účelne a preukázateľne vynaložených v súvislosti s výkonom jeho funkcie; táto náhrada zahŕňa najmä: poštovné, telekomunikačné výdavky, poplatky za odpisy.

3. Kontrolór je povinný najnesnôr do 20. dňa mesiaca nasledujúceho po mesiaci, v ktorom mu

vznikli výdavky podľa odseku 2, predložiť Slovenskej kanoistike písomné doklady (účtovné doklady) preukazujúce vznik hotových výdavkov a ich výšku. Všetky predkladané písomné doklady musia spĺňať náležitosti podľa platných právnych predpisov.

4. Slovenská kanoistika je povinná v najbližšom výplatnom termíne podľa čl. III ods. 2/2.2 nahradiť Kontrolórovi Slovenskej kanoistiky vzniknuté výdavky spôsobom podľa čl. III ods. 2.

5. Ak by mal hotový výdavok Kontrolóra Slovenskej kanoistiky prevýšiť sumu 100,- € (slovom „jednosto eur“), pred jeho vynaložením je Kontrolór Slovenskej kanoistiky povinný si vyžiadať súhlas (písomne, emailom alebo SMS správou) zo strany prezidenta Slovenskej kanoistiky (resp. štatutárneho orgánu Slovenskej kanoistiky). Ak takýto súhlas nie je možné získať vopred a vec neznesie odklad, je Kontrolór Slovenskej kanoistiky o vynaložení tohto hotového výdavku povinný bez zbytočného odkladu informovať prezidenta Slovenskej kanoistiky (resp. štatutárny orgán Slovenskej kanoistiky).

Čl. VI

Záverečné ustanovenia

1. Podmienky odmeňovania Kontrolóra Slovenskej kanoistiky (odmenu), ich zmeny a doplnky schvaľuje Prezídium Slovenskej kanoistiky ako najvyšší orgán Slovenskej kanoistiky.

2. Podmienky odmeňovania Kontrolóra Slovenskej kanoistiky, ich zmeny a doplnky sú prílohou zápisnice z Prezídia Slovenskej kanoistiky, na ktorej boli schválené alebo zmenené a zverejňujú sa na webovom sídle Slovenskej kanoistiky.

3. Táto smernica nadobúda platnosť a účinnosť jej schválením Konferenciou Slovenskej kanoistiky.

Ivan Cibák

Prezident Slovenskej kanoistiky

v.r.

3